У Музеі-сядзібе “Пружанскі палацык” прайшла навукова-практычная канферэнцыя “Заходнебеларускі рэгіён у паўстанні 1863 — 1864 гг.”. Музей ужо другі год выступае арганізатарам падобных мерапрыемстваў. Іх асаблівасць — прыцягненне да абмеркавання праблемных пытанняў беларускай гісторыі як прафесійных вучоных, так і краязнаўцаў, студэнтаў, вучняў, прадстаўнікоў грамадскасці, зварот да гісторыка-краязнаўчай працы ў рэгіёнах.